Аляксей Іванавіч Абрыкосаў

Аляксей Іванавіч Абрыко́саў (; , Масква — , Масква) — вучоны, урач-патолагаанатам, акадэмік Акадэміі навук СССР (1939), правадзейны член Акадэміі медыцынскіх навук СССР (1944), член-карэспандэнт Польскай акадэміі навук, Герой Сацыялістычнай Працы (1945).

 Біяграфія 
А. А. Абрыкосаў нарадзіўся ў Маскве, у сям’і прадпрымальнікаў Абрыкосавых. У 1894 годзе скончыў прыватную гімназію Крэймана, у 1899 годзе — медыцынскі факультэт Маскоўскага ўніверсітэта. Працаваў урачом у Маскве, з 1900 года ў Стара-Екацярынінскай бальніцы. З 1902 года — памочнік празектара на кафедры паталагічнай анатоміі Маскоўскага ўніверсітэта. У 1904 годзе абараніў кандыдацкую дысертацыю на тэму «О первых анатомических изменениях при начале легочного туберкулеза». У 1904—1918 гг. прыват-дацэнт Маскоўскага ўніверсітэта і адначасова ў 1904—1911 гг. празектар Марозаўскай дзіцячай бальніцы, у 1904—1916 гг. — выкладчык у Маскоўскай зубаўрачэбнай школе. У 1918—1920 гг. А. А. Абрыкосаў на пасадзе загадчыка кафедрай паталагічнай анатоміі 2-а Маскоўскага дзяржаўнага ўніверсітэта. У 1920—1930 гг. прафесар медыцынскага факультэта Маскоўскага ўніверсітэта, у 1924—1930 гг. — дэкан медыцынскага факультэта ўніверсітэта, з 1930 года — 1-а Маскоўскага медыцынскага інстытута. У 1944—1951 гг. А. А. Абрыкосаў на пасадзе дырэктара Інстытута нармальнай і паталагічнай марфалогіі Акадэміі медыцынскіх навук СССР.

Памёр А. А. Абрыкосаў ў Маскве. Пахаваны на Новадзявочых могілках.

 Навуковая дзейнасць 
А. А. Абрыкосаву належаць навуковыя працы па марфалогіі туберкулёзу, алергічных рэакцыях, сепсісе, ранавых інфекцыях, паталогіі вегетатыўнай нервовай сістэмы і інш. Апублікаваў больш за 100 навуковых прац і шэраг падручнікаў. Таксама вядомы тым, што выканаў першае бальзаміраванне цела У. І. Леніна, кіраваў ускрыццём целаў М. В. Фрунзэ, У. М. Бехцерава, В. У. куйбышава, В. П. Нагіна. У час Вялікай Айчыннай вайны зрабіў значны ўклад у развіццё ваенна-палявой хірургіі.

Адзін са стваральнікаў і галоўны рэдактар часопіса «Архив патологии» (1935).

Сярод апублікаваных прац:
 Частная патологическая анатомия: 2 изд., вып. 1—2. — М., Л., 1947.
 Основы общей патологической анатомии: 9 изд. — М., 1949.
 Основы частной патологической анатомии: 4 изд. — М., 1950.

 Узнагароды і званні 
 Медаль «Серп і Молат»
 3 ордэны Леніна
 Ордэн Працоўнага Чырвонага Сцяга
 Медаль «За доблесную працу ў Вялікай Айчыннай вайне 1941—1945 гг.»
 Медаль «У памяць 800-годдзя Масквы»
 Сталінская прэмія 1-й ступені (1942)
 Заслужаны дзеяч навукі і тэхнікі РСФСР (1929)
 Ганаровы доктар Афінскага ўніверсітэта (Грэцыя)
 Сапраўдны член Міжнароднай асацыяцыі клінічных патолагаў (Лондан).

 Памяць 
 Помнік перад будынкам 1-а Маскоўскага медыцынскага інстытута, дзе працаваў А. А. Абрыкосаў.
 У памяць аб вучоным названы адзін з завулкаў у Маскве. У завулку ўстаноўлены бюст.
 Мемарыяльная дошка на доме, у якім жыў А. А. Абрыкосаў у 1948—1955 гг.

 Літаратура 


 Спасылкі 

 АБРИКОСОВ Алексей Иванович (18.01.1875 — 09.04.1955) // Сайт РАН
 «Врач мертвых» стал врачом живых
 Абрикосов Алексей Иванович // «Мегаэнциклопедия Кирилла и Мефодия» megabook.ru

Катэгорыя:Замежныя члены Польскай акадэміі навук
Катэгорыя:Выкладчыкі 1-га МДМУ
Катэгорыя:Заслужаныя дзеячы навукі і тэхнікі РСФСР
Катэгорыя:Акадэмікі АМН СССР
Катэгорыя:Анатамы Расійскай імперыі